Niki Zimling

Niki Dige Zimling (født 1985) er en dansk tidligere fotballspiller. Han har tidligere spilt for Brøndby IF, Esbjerg fB, Udinese Calcio og NEC Nijmegen. Zimling var også en del av Danmarks tropp under EM i fotball 2012.

 Klubbkarriere 
Zimling begynte sin fotballkarriere som ungdomsspiller hos AB 70, Tårnby Boldklub, Fremad Amager og Kjøbenhavns Boldklub før han dro videre til ungdomsakademiet hos Brøndby IF. I januar 2003 ble han tatt opp på førstelaget, og i april samme år spilte han sin første seniorkamp i en cupkamp mot AaB Fodbold. I de neste to sesongene spilte han 25 kamper og scoret ett mål. Sommeren 2005 meldte han overgang til serierivalen Esbjerg fB, hvor han etablerte seg på førstelaget og spilte over 80 seriekamper for klubben.

 Udinese 
Da hans kontrakt med Esbjerg gikk ut i desember 2008 ønsket Zimling å spille utenlands. Han dro deretter til Italia, hvor han skrev under en kontrakt med Udinese Calcio. Her fikk han problemer med å etablere seg, og fikk kun fem kamper på to år. I juni 2010 ble han lånt ut til den nederlandske klubben NEC Nijmegen.Nec-nijmegen.nl – N.E.C. haalt Will en huurt Zimling (Publisert 4. juni 2010, besøkt 10. juni 2012)

 Club Brugge 
I slutten av mai 2011 ble Zimling solgt fra Udinese til den belgiske klubben Club Brugge, hvor han skrev under på en fireårskontrakt på en overgangssum verdt €500 000 euro.Bold.dk – Officielt: Zimling klar for Brugge (Av Jesper Helmin. Publisert 27. mai 2011, besøkt 10. juni 2012)

 Landslagskarriere 
Zimling fikk sin landslagsdebut for  i en vennskapskamp mot  den 6. februar 2008 (2–1), hvor han kom inn som innbytter for Daniel Jensen. Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.Dailymail.co.uk – Denmark squad guide: Eriksen the key as Olsen sticks with tried and trusted (Publisert 30. mai 2012, besøkt 10. juni 2012)

 Referanser 

 Eksterne lenker 

  Footballdatabase.eu – Player, Niki Zimling – Spillerprofil
  National-football-teams.com – Niki Zimling – Spillerprofil

Kategori:Danske fotballspillere
Kategori:Spillere i Fotball-EM 2012
Kategori:Fotballspillere for Brøndby IF
Kategori:Fotballspillere for Esbjerg fB
Kategori:Fotballspillere for Udinese Calcio
Kategori:Fotballspillere for NEC Nijmegen
Kategori:Fotballspillere for Club Brügge
Kategori:Fotballspillere for Kolding IF
Kategori:Personer fra Tårnby
Kategori:Fødsler i 1985